**………sz. napirend**

***E L Ő T E R J E S Z T É S***

**a Budapest Főváros II. Kerületi Önkormányzat Képviselő-testülete részére a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján**

**2020. december**

**Tárgy**: Budapest II. kerületi Polgármesteri Hivatal Szervezeti és Működési Szabályzatának módosítása

**Készítette**: …………………………………..

dr. Silye Tamás

Jogi Osztályvezető

**Egyeztetve:** ……………………………….….

 dr. Varga Előd Bendegúz

 alpolgármester

**Látta**: .....................................................

dr. Szalai Tibor

 jegyző

*Nyílt anyag!*

**Tisztelt Képviselő-testület!**

A Budapest Főváros II. Kerületi Helyi Választási Bizottság 6/20202 (VIII.11.) határozata alapján a Települési Román Nemzetiségi Önkormányzat 2020. szeptember 13. napjával megszűnt. Ennek alapján a Hivatal Szervezeti és Működési Szabályzatában szereplő nemzetiségi önkormányzatok felsorolásából a Települési Román Nemzetiségi Önkormányzatot törölni szükséges.

Budapest II. kerületi Polgármesteri Hivatal Városüzemeltetési Igazgatóság – Városrendészeti Osztálya a feladatait 2020. november 4. napjától a Budapest II. kerület, Törökvész út 6/A szám alatti helyiségben látja el. A költözés miatt a Hivatal Szervezeti és Működési Szabályzatában szereplő telephelyek közé a 12631/3 hrsz. alatt nyilvántartott, természetben 1022 Bp. Törökvész út 6/A. szám alatti helyiséget fel kell venni.

Mindezen tényeknek az átvezetése Budapest II. kerületi Polgármesteri Hivatal Szervezeti és Működési Szabályzatában a veszélyhelyzet időtartama alatt is szükséges és indokolt a 3/2020. (XI.13.) normatív utasítás 2. § (1) bekezdésében meghatározott szempontok figyelembevételével.

Magyarország helyi önkormányzatairól szóló 2011. évi CLXXXIX. törvény 67. § (1) bekezdés d) pontja alapján a polgármester a jegyző javaslatára nyújt be előterjesztést a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020.(XI.13.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt, a veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása szerint, az alábbi határozati javaslatra vonatkozóan.

**Határozati javaslat**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a 211/2017.(VIII. 29.) határozatával elfogadott, 224/2017.(IX.28.) határozatával kiegészített, valamint a 291/2017.(XII. 19.), 226/2018.(X.25.), 249/2018.(XI.27.), 191/2019.(IX.24.), 367/2019.(XII.19.) 6/2020.(I.23.) és 59/2020. (II.27.), 165/2020.(VI.25.) határozataival módosított, Budapest II. kerületi Polgármesteri Hivatal Szervezeti és Működési Szabályzatában 2020. december 22-i hatállyal a határozat melléklete szerint:

 „A Hivatal jogállása, működési területe és tevékenysége” cím alatt szereplő nemzetiségi önkormányzatok l. pontjában szereplő Települési Román Nemzetiségi Önkormányzat törlésre kerül,

továbbá,

„A Hivatal általános adatai” cím alatt szereplő telephely felsorolás helyébe 2020. december 22-ei hatállyal az alábbi telephely felsorolás lép.

**Hivatal telephelyei:**

1021 Budapest, Vadaskerti út 13/A.

1024 Budapest, Keleti Károly utca 15/A.

1024 Budapest, Buday László utca 5/C.

1024 Budapest, Mechwart liget 3.

1024 Budapest, Káplár utca 2/C-D.

1024 Budapest, Margit körút 7.

1024 Budapest, Margit körút 15-17.

1027 Budapest, Margit körút 25/C.

1024 Budapest, Margit körút 31-33.

1027 Budapest, Frankel Leó utca 1.

1027 Budapest, Frankel Leó utca 5.

1028 Budapest, Rezeda utca 10.

1023 Budapest, Bécsi út 17-21.

1023 Budapest, Zsigmond tér 8.

1022 Budapest, Törökvész út 6/A.

Felelős: polgármester, jegyző

Határidő: 2020. december 22.

**Őrsi Gergely**

**Polgármester**

Határozat melléklete